Llimar barrots a colps de vers | Marta Pérez i Sierra\n14 julio, 2019 |By: Marta Pérez Sierra\nEl poeta Manel Rodríguez ha escrit una ressenya a la revista Saó del poemari Escorcoll.\nMarta Pérez i Sierra, Escorcoll. XXXVI Premi Manuel Rodríguez Martínez-Ciutat d’Alcoi. edicions del buc _ poesia núm. 17, La Pobla de Farnals, març 2019. Epíleg de Jordi Botella.\nQuan la poesia s’engendra en les fondàries doloroses de l’experiència i les paraules busquen desesperadament l’equilibri que certes circumstàncies de la vida ens neguen; quan ens veiem impel·lits a enfrontar la malvestat i la desgràcia a un nivell on només arriba la força i transparència de la paraula; quan necessitem preguntar-nos els perquès, preservar i compartir els records més íntims, aixoplugar qui ha perdut la llar de l’esperança, donar veu a qui n’és privat, ales al caigut, perfum al malalt d’anòsmia, paisatge i horitzons al captiu; quan volem enderrocar els murs de la injustícia alçant la casa del llenguatge poètic… les retòriques de la banalitat salten pulveritzades. Naix llavors el que sembla tan espontani, fràgil i senzill i alhora tan meravellós com una obra de la natura, però que no és al capdavall sinó fruit de l’anhel més humà, de l’esforç i la perícia del poeta. No exagerem gens si diem que Escorcoll, l’últim llibre de Marta Pérez i Sierra (Barcelona, 1957) concentra les qualitats que fan la poesia gràcil i profunda alhora. El tema carcerari, personificat en la germana presa a Can Brians i a la qual, sota el nom d’Abigail, van adreçats els poemes en un diàleg dividit en cinc seccions (Vis-a-vis, L’alè de les cel·les, Barrots i vidre doble, De perfil i Cent vuitanta-sis passes d’anada i tornada) i un total de 49 composicions, és el motiu central des del qual s’eixampla, com els cercles que traça una pedra en caure a l’aigua, la història familiar de precisos detalls, des de la infantesa compartida, els pares i els estius, fins a la caiguda en el cercle infernal i l’alliberament del retorn final a casa. Tot inspirat per la voluntat de comprendre, acceptar i estimar la germana, condicions que preparen el camí de la llibertat.\nEl viatge al fons d’aquesta experiència, sent com és de caràcter poètic, es fa essencialment amb els ulls de la sensibilitat. El món sensorial de Marta Pérez és d’una exuberància extraordinària, construïda lluny de la lògica que regeix els moviments d’una societat espúria, injusta i cruel amb les persones més febles i crescuda en un territori que no pot violar l’escorcoll del carceller anònim ni l’ull escrutador de cap panòptic: l’olor com a clau del codi que defineix la vida i la mort. L’olfacte és el més primitiu, radical i directe dels nostres sentits, el que potser amb major força ens connecta amb realitats profundes que sovint escapen al control intel·ligent de les emocions. Podem dubtar d’una visió, però una olor rarament enganya, per a bé i per a mal. És curiosa, en aquest sentit, la proximitat lèxica entre les paraules gregues osmé, olor, i osmós, impuls. Per aquest camí, la poeta ens porta al paisatge de les sinestèsies, aquelles metàfores que recomponen per a la intel·ligibilitat poètica el que la realitat regla, confon i desvirtua, un territori fèrtil per a la investigació poètica: «el teu perfum es pinta de grocs pàl·lids», «l’aroma de la sal / als llavis», «l’aroma del perdó» («Perfum de Betània»), «als ulls inodors», «Alè verd», «Olor de vermell», «Olor de t’estimo», «olor gris perla». Gran part de l’esforç de comprensió i de la voluntat d’estima envers la germana es dedica a restituir-li el món d’olors de què l’han privada el captiveri íntim i el de la presó. I a través de les sensacions olfactives, la bondat del món compartit de la infantesa de les germanes que els poemes evoquen per ofegar aquella altra olor de la por, del zotal, el «color lleixiu» «al passadís del desordre», l’«Olor d’inadaptades», el «tuf de tancat», l’«agra desolació». El passat de fortalesa i vida comuna i el futur d’esperança, amb el seu alliberament dels sentits presos, front al present amarg del captiveri: ser lliure, ens diu la poeta, és tornar a aprendre a olorar les roses. Lluny del discurs pautat i alienant de l’ordre, de la raó de lleis i tribunals, Marta Pérez i Sierra alça el de les emocions i l’estima, duu la batalla per la dignitat de la germana (que és la dignitat de totes les dones preses) al seu terreny. Una altra arma l’ajuda en aquesta causa: l’oposició de dues formes antagòniques de diàleg, el càlid amb germana i pares i l’impersonal dels carcellers de veu imperativa. La paraula de Marta Pérez i Sierra, plena de saviesa i bondat, ve a omplir per les escletxes per on es filtra la bona poesia i des de la intimitat amatent i dolorosa i les raons personals els buits que en el cos social vol deixar la tenacitat cruel dels carcellers. Les circumstàncies històriques han volgut afegir aquest valor al valor del testimoniatge humà, pregon i únic que aquests poemes atresoren.\n[Manel Rodríguez-Castelló, 1 d’abril de 2019.]\n← Som amics


Notícies » Ajuntament de Lleida » Jornada sobre els 10 anys de Plans Locals de seguretat viària a Catalunya\nJornada sobre els 10 anys de Plans Locals de seguretat viària a Catalunya\nData de publicació: 16/2/2017\n-El paer en cap, Àngel Ros, destaca el compromís de Lleida per a una millor seguretat en la mobilitat i per reduir la sinistralitat\n- Lleida va ser el primer ajuntament de Catalunya en signar un Pla de Seguretat Vial amb la Generalitat\nL’alcalde de Lleida, Àngel Ros, ha participat aquest dijous en la jornada “10 anys de Plans Locals de seguretat viària a Catalunya”, celebrada a Barcelona, al Departament d’Interior. La jornada ha pretès crear un espai comú per compartir experiències i bones pràctiques locals. El paer en cap destaca el compromís que la ciutat de Lleida té en aquesta àrea, treballant per a una millor seguretat en la mobilitat i per reduir la sinistralitat.\nLleida va ser el primer Ajuntament de Catalunya en signar un Pla de Seguretat Vial amb la Generalitat , i aixi ho ha destacat en el seu parlament la Directora del Servei Català de Trànsit.\nLa jornada s’ha obert amb la directora del SCT, Eugènia Doménech, i l’exposició d’experiències de les entitats municipalistes en l’aplicació dels plans. Després s’ha fet una taula rodona sobre l’anàlisi de l’avaluació dels plans locals a Catalunya. La cloenda ha versat sobre “la seguretat viària en els municipis”. Una quarantena d’alcaldes i regidors municipals han assistit a la jornada, així com representants de les policies locals i diputats parlamentaris, entre altres.\nEl Servei Català de Trànsit va iniciar una línia de suport als ajuntaments fa deu anys i els Plans Locals de Seguretat Viària són la plasmació d’aquest suport als municipis. Són una assistència tècnica feta a mida per a cada localitat, per millorar la mobilitat segura en l’àmbit urbà


Vista aèria del terreny on s'aixecarà el nou Museu Nacional de l'Automòbil./ Arxiu ANA\nAndorra la VellaEl Govern convoca un concurs d’idees per a la selecció d’un professional de l’arquitectura per la redacció del projecte i direcció de les obres de construcció del futur Museu Nacional de l’Automòbil, a la plaça dels Arínsols d’Encamp. El gunyador s'emportarà un premi de 12.000 euros a més de l'encàrrec, si el Govern ho considera oportú, de la redacció del projecte i direcció de les obres. En aquest cas, la quantitat abonada en concepte de premi es restarà dels honoraris que s’abonaran en concepte de redacció del projecte. El segon classificat rebrà 6.500 euros, el tercer 3.500 i el quart i el cinquè 2.000.\nMuseu de l'Automòbil consell de ministres


Idees per harmonitzar la mida de la taula amb la resta d'elements - Coblonal Interiorisme\nLa taula de centre és una peça clau, on la resta d’elements com el sofà, la catifa o la televisió orbiten al voltant d’aquesta superfície que té múltiples usos i funciona com a connector amb els mobles del saló.\nUna de les qüestions a abordar a l’hora de triar la mida de la taula és una escala correcta pel que fa a la resta de actors a la sala ja que, per exemple, una taula massa petita, a més de no oferir una dimensió funcional, modifica la percepció visual de la mida del sofà o la catifa, si n’hi hagués.\nEn aquest sentit, l’elecció de la taula de centre es pot donar suport a factors com les dimensions, la distància respecte a altres elements, la mida del saló o la versatilitat que pot oferir el disseny. L’equilibri en les dimensions ajuda a compondre una harmonia visual.\nPer això, perquè puguis triar la mida correcta, avui al bloc de Coblonal Interiorisme t’oferim algunes claus que hem après al llarg de la nostra experiència i esperem que siguin d’utilitat en l’elecció de la mida ideal de la taula de centre per casa teva.\nAlgunes idees sobre dimensions i distàncies\nUna altura recomanable és que no excedeixi la vora del sofà, en cas contrari el seu ús podria resultar incòmode. Encara que tot depèn cada projecte i cas, així com del sofà, l’alçada estàndard és d’uns 40 cm.\nD’altra banda, una distància suficient entre el sofà i la taula ajuda a garantir la circulació entre els dos mobles sense incomoditats. En aquest sentit, tot i que no hi ha regles, uns 50cm n’hi hauria prou per aquesta funció.\nSi estàs pensant en incorporar una catifa, pot resultar interessant deixar uns 50cm-60 cm de distància entre la vora de la taula i la alfombra.De aquesta manera s’ajuda a mantenir unes proporcions equilibrades.\nFormes per equilibrar l’estada\nUna cosa aparentment trivial com és la forma, es converteix en un detall interessant per conciliar les dimensions de l’estada i afegir un accent des del punt de vista estètic i decoratiu.\nD’altra banda, la forma i la mida poden ajudar emfatitzar els punts forts, així com els febles.\nUn exemple d’això és que si la mida de l’estada o els sofàs són de menors dimensions, una discreta taula rodona ajudaria a crear una estada elegant i dinàmica independentment del seu tamany.\nUna taula rectangular o quadrada afegeix una mica més de robustesa per assenyalar la taula com a element central a nivell funcional i estètic en l’estada.\nLa versatilitat com a suport dimensional i funcional\nUn avantatge que aporta la projecció conceptual del disseny és la possibilitat de crear una versatilitat en els elements que resulten en una configuració diferent tant en el mateix element, com en la panoràmica de la cambra.\nD’aquesta manera, una taula de centre pot proporcionar una versatilitat molt interessant per adaptar-la a l’entorn.\nPer exemple, una taula de centre podria contenir taules de diferents mides desplegables, altres tenen altures elevables i calaixos intercanviables per reconfigurar la taula.\nEn definitiva, a l’hora de triar la mida de la taula no hi ha normes universals, potser el més interessant és adaptar les dimensions i el marc estètic a la funció que li vagis a donar per trobar una taula que s’adapti al teu estil de vida i preferències. Ja que, al cap ia la fi, una de les visions de l’arquitectura i l’interiorisme és rendir-se a les necessitats vitals de les personas¿no creus?


Més del 40% dels vigilants de parquímetres de Barcelona denuncia agressions | Catalunya | EL PAÍS Catalunya\nEl comitè d’empresa demana que es reconegui a aquests treballadors la categoria d’autoritat\nBarcelona 16 OCT 2016 - 19:57\tCEST\nPot començar amb l’insult o l’amenaça, passar per l’empenta o l’escopinada i acabar amb trets al cap des d’una balconada amb una escopeta d’aire comprimit. Les persones que vigilen els parquímetres de la zona blava i verda de Barcelona viuen a l’any una mitjana de 117 agressions. Això suposa que un 35% de la plantilla des del 2009 pateix atacs físics o verbals quan fa la seva feina, segons un informe pericial encarregat per Barcelona Serveis Municipals (B:SM) l’any passat. El 2014, el 41% dels treballadors (134 de 329 persones) va notificar als seus superiors que van patir una situació de violència al carrer.\nEl comitè d’empresa demana que es reconegui a aquests treballadors la categoria d’autoritat com a auxiliars de la Guàrdia Urbana. Això els garantiria més protecció legal així com un augment de la consideració social de les persones que controlen les zones d’estacionament regulat a la ciutat, amb més de 112.000 places a càrrec seu entre zona blava, zona verda, zona verda exclusiva, places de càrrega i descàrrega i estacionament per a motocicletes. També demana el patrullatge en parella –fet que ja es dóna en algunes àrees de zona verda exclusiva i altres allunyades del centre–, la qual cosa els permetria més protecció en situacions de risc.\nDades d’agressions notificades\n2009: 29 físiques, 129 verbals. 158 agressions (46% de la plantilla)\n2010: 27 físiques, 77 verbals. 104 agressions (31% de la plantilla)\n2011: 9 físiques, 89 verbals. 98 agressions (29% de la plantilla)\n2012: 19 físiques, 66 verbals. 85 agressions (26% de la plantilla)\n2013: 24 físiques, 102 verbals. 126 agressions (38% de la plantilla)\n2014: 28 físiques, 106 verbals. 134 agressions (41% de la plantilla)\nInforme pericial encarregat per B:SM el 2015\nDe totes les agressions, 20 van passar per la mútua d’accidents de treball l’any passat, segons les dades que facilita B:SM. Segons aquestes mateixes xifres, sis van ser agressions físiques, quatre van ser verbals, i 10 incidents més que van acabar als jutjats. De mitjana des de l’any 2009, un 7% dels treballadors agredits necessita la baixa mèdica, recull l’informe dels perits judicials.\nC. T. no oblida la tarda de desembre, en plena campanya de Nadal, quan una parella la va emprendre a cops amb ella i la seva companya. C. T. va veure un vehicle que havia pagat 50 cèntims, i ja feia més d’una hora que sobrepassava el temps d’estacionament. Es va disposar a denunciar-los quan va aparèixer la parella carregada amb joguines. Li van demanar que retirés la denúncia, que podien anul·lar al moment pagant sis euros, però s’hi va negar. Després que les insultessin, i en veure que l’ambient s’escalfava, ella i la seva companya van decidir anar-se’n.\nA trets des d'un balcó\nUn dels episodis més greus d'atac als vigilants de les zones d'estacionament regulat es va produir a començaments d'any. Cinc nois, al el terrat d'un pis al barceloní carrer de Sardenya amb Ali Bei, van disparar amb una escopeta d'aire comprimit un vigilant el passat 9 de març. L'home va necessitar una intervenció quirúrgica de dues hores per extreure-li la bala de plom del crani.\nEntre les diverses situacions d'agressions, el comitè d'empresa ha recollit diversos intents d'atropellament, un treballador ingressat una setmana per una pallissa o que hagin ruixat amb líquid i perseguit amb un encenedor una treballadora.\n“Caminàvem ja per Mallorca, a l’altura del carrer Independència, vam sentir uns passos, va ser girar-nos, i la meva companya va rebre una puntada de peu a l’estómac i va quedar doblegada. Van començar a donar-nos cops de puny”, explica per telèfon C. T. Al final, van demanar ajuda pel walkie-talkie. Després d’un llarg tràfec judicial, van acabar condemnant la parella.\nDe les 705 agressions notificades des del 2009, només un 21% han acabat als jutjats. El motiu, segons critiquen els sindicats, és que durant el procés es coneix la identitat dels agents, la qual cosa els genera indefensió. Quan s’interposa es fa constar el nom, el cognom i el DNI de la persona.\nB:SM recomana que com a domicili es faciliti l’adreça de la companyia. “Hi ha companys que no volen denunciar perquè com que no es consideren agents de l’autoritat, totes les seves dades estan a la vista de qualsevol, fins i tot de l’agressor. Moltes vegades es té por. Demanem almenys tenir seguretat jurídica quan es vagi a judici, que només consti el nom de placa”, reclama, com passa amb la policia, José Luis Aznar, representant d’UGT al comitè d’empresa.\nB:SM està sensibilitzada amb els casos d’agressions als treballadors, als quals dóna cursos de formació i prevenció. En l’actualitat estudia la possibilitat d’incloure un botó de pànic en els walkie-talkies i el 2017 preveu incorporar una PDA amb GPS per saber en quin lloc són els treballadors. Encara que recorda que la decisió que els vigilants siguin autoritat requereix canvis legislatius.\nEl comitè d’empresa de B:SM ha portat el cas a la Síndica de Greuges de Barcelona, que ha demanat a l’Ajuntament que elabori un informe sobre la possibilitat de considerar els vigilants agents de l’autoritat. La síndica sol·licita també que es consulti la Direcció General de Funció Pública la possibilitat de reconèixer-los com a treballadors públics. “S’hauria d’informar que pegar un vigilant no és gratuït”, reclama C. T. I recorda que malgrat el que pugui semblar, la seva tasca no és únicament sancionadora: “Passem incidències, avaries, trencaments de rajoles… Informem de si no funciona un semàfor, de si algú es perd o cau. No només denunciem, moltes vegades ajudem, i fins i tot salvem vides de persones”.\n“Avui dia una agressió surt molt barata. Si fóssim considerats autoritat en l’exercici de les funcions seria diferent, no es quedaria en una mera falta”, lamenta Aznar. I assenyala que els insults ja “resulten normals”.\nDos de cada deu agressions notificades són físiques; la resta, un 80%, són verbals. “Us estic gravant i ho penjaré a YouTube perquè la gent vegi com sou de dolentes perquè m’esteu denunciant quan estic traient el comprovant de pagament”, recull una denúncia presentada el 2014.\nQue l’individu li va fer una foto, es va posar al seu costat i li va dir: si rebo una denúncia tinc mitjans i formes per cobrar-me-la, sé on sou, tu sempre ets a la mateixa zona, i tinc mitjans per cobrar-me-la. Recorda-te’n, no oblidis el que t’he dit”, és un altre exemple. “T’arruïnaré la vida, ets un vigilant que no val per res, et quedaràs sense feina, el meu fill és un urbà, li trucaré perquè et facin fora quan arribis a l’oficina”, recull la declaració d’un altre treballador.


Toni Olivares pren el relleu a Raül Laita al capdavant del primer equip del Club Bàsquet Martorell\nPàgina principal >> Esports >> Toni Olivares pren el relleu a Raül Laita al capdavant del primer equip del C...\nToni Olivares és el nou entrenador del primer equip sènior masculí del Club Bàsquet Martorell després de segellar, ahir dilluns, l’acord amb la directiva de l’entitat presidida per Laura Amat. Olivares pren el relleu de Raül Laita, qui la setmana passada confirmava la seva marxa al Club Bàsquet Vic, de LEB Plata. La directiva del club martorellenc vol donar continuïtat al projecte engegat el passat estiu, ja que Olivares era fins ara segon de Laita en el retorn dels martorellencs a la Lliga EBA.\nOlivares (Les Franqueses del Vallès, 1980) formava part de l’staff tècnic de Raül Laita des de fa tres temporades com a segon entrenador al Vive El Masnou (Lliga EBA Grup C) les campanyes 2016-17 i 2017-18. Abans, havia dirigit com a primer entrenador l’Argentona a Tercera Catalana. Ara li arriba el repte més destacat al front d’un equip EBA.\nEl nou entrenador dirigirà una plantilla de 12 jugadors que ja coneix des de l’estiu. Es marca com a repte millorar les prestacions defensives i capgirar el balanç de victòries i derrotes, que en aquest moment és desfavorable (2-5), i que ha situat els martorellencs a la part baixa de la classificació del Grup C de Lliga EBA. Les dues darreres victòries consecutives davant l’Esparreguera per 64-84 i la de dissabte passat contra el Cornellà per 81-69 -amb Olivares com a entrenador interí- marquen un futur més optimista. En la següent entrevista en parla.\nDissabte vas debutar, tot i que encara no de manera oficial, com a primer entrenador amb victòria a casa. La millor manera possible d’estrenar-se, oi\nExacte, no hi ha millor manera que començar amb victòria. És el que tots volíem, independentment del fet que s’hagués produït un canvi de rostre de l’entrenador. I així va ser.\nEl triomf contra el Cornellà se suma a l’anterior a Esparreguera. Dues victòries seguides després de cinc derrotes. L’equip ha agafat el ritme?\nNosaltres vam aterrar aquest estiu a Martorell amb el primer objectiu de formar un equip, ja que de l’any anterior només seguia l’Albert Fusalba. Aquest fet complica que es pugui produir un inici sumant victòries. Era molt complicat crear un grup que s’entengués, ja no només ofensivament, sinó al darrera, que ha de ser el nostre ADN. Vam portar unes bases estipulades i fins que tot el conjunt no ha agafat el ritme i es comunica hem trigat una mica. Això ha estat perjudicial perquè vam perdre els primers cinc partits i quan et col·loques amb un 0-5 es generen dubtes. Però la victòria a Esparreguera ens va anar molt bé i aquesta setmana amb la primera a casa, sembla que la dinàmica va cap amunt.\nAquesta oportunitat t’arriba per la marxa de Raül Laita al Club Bàsquet Vic, actual cuer al seu grup de LEB Plata, categoria immediatament superior a l’EBA. Un repte al que Laita no podia renunciar?\nNosaltres som entrenadors formadors, i la LEB Plata és una competició en la que, quan surts de Catalunya, quasi tots els equips són professionals, cobren i entrenen matí i tarda. És una categoria molt xula i més que ell volgués marxar, el vam empentar per a que ho fés. Són oportunitats a la vida en les que no pots dir que no. I estem supercontents per ell, perquè ha dit que sí i sabem que el Vic té un bon equip. Amb el Raül aniran cap amunt segur. I amb ell ja van guanyar el primer partit a casa.\nUn cop es confirma la marxa del Raül, com et comuniquen el nou càrrec?\nPrimer de tot, en Raül va reunir a tot l’staff tècnic i ens va comunicar haver rebut una trucada de Vic. Ell tenia molts dubtes perquè un canvi d’entrenador i més en aquestes situacions és complicat, però li vam dir que havia d’aprofitar l’oportunitat, que fos valent i que li aniria molt bé. Ho va parlar amb la junta i mentrestant nosaltres ens vam posar mans a l’obra per preparar el partit del Cornellà. I ahir dilluns ens vam reunir amb la junta del club i vam arribar a l’acord de continuar al front de l’equip, amb el Jordi Pi com a segon.\nQuè canviarà respecte l’etapa Laita?\nNosaltres hem hagut de crear un equip nou, en el que tots els jugadors i staff hi estem molt involucrats. El grup va a mort i així ens ho han trasmès els jugadors. No hem fet res que no haguéssim fet amb el Raül, i no hi ha cap novetat: el que abans feiem, ho fem ara. Als jugadors els va sobtar que els diguessin que l’entrenador marxava, però de seguida es van posar a treballar. I si a més guanyes un rival directe, tot pinta molt millor.\nMirant les xifres, Martorell és el tercer equip que més encistella en aquestes primeres 7 jornades, amb 535 punts, i és l’únic de mitja taula cap avall que té un bàsquet average positiu. És important, aquest fet?\nL’aspecte ofensiu és el que menys ens preocupa ara mateix. La nostra base o identitat és al darrera, a la defensa. Que siguem el tercer equip que més anota està bé, perquè hem creat un equip amb molt de bàsquet a les mans. Però la nostra virtut ha de ser al darrera, i això es veu quan els cinc primers partits se’ns van escapar tots a l’últim minut i per una diferència màxima de sis punts. Hem de seguir treballant molt al darrera, i si estem així l’equip anirà cap amunt segur.\nTot i que contra el Cornellà ho vas fer com a interí, ara ja es pot dir que assumeixes el càrrec de primer entrenador en la categoria més alta fins ara. Quines són les teves primeres sensacions?\nDe moment em sento molt còmode i molt bé, perquè estic molt fet al grup, no vinc de nou ni de fora, ja que portem quatre mesos treballant i no em suposa cap problema el fet de portar els entrenaments i els partits. Porto 3 temporades a la lliga EBA i crec que la conec bastant bé, excepte als equips que pugen de Copa Catalunya. Però avui en dia, amb el suport dels vídeos i la feina d’scouting ho tenim més fàcil. Per feina i per dedicació no serà.\nObjectiu immediat, aquest diumenge (18.00h) a Salou, un rival directe que també té un balanç de 2 victòries i 5 derrotes. Què ens en pots dir?\nConeixem que és un equip molt físic, que compta amb dos jugadors americans, un ‘5’ i un ‘4’ molt forts. És un equip que juga amb molta intensitat i que no renuncia mai a córrer. Però ens hem de fixar en nosaltres. Si nosaltres estem molt bé serà molt difícil que ens guanyin.\nI pel que fa a l’objectiu de tota la temporada, quin et marques?\nHem de capgirar el balanç de victòries i derrotes. De manera realista, cal dir que, a dia d’avui, l’objectiu és la permanència. No podem mirar més enllà perquè som a la cua.


La cisterna del poblat ibèric del coll del Moro de Gandesa va funcionar fins 200 anys abans de la nostra era - EbreDigital.cat\nACN2020-07-10T18:08:08+02:0010 de juliol de 2020|Societat| Gandesa|arqueologia, Coll del Moro|\nLa cisterna del poblat ibèric del coll del Moro, a Gandesa, va estar en funcionament fins la segona Guerra Púnica, uns 200 anys abans de la nostra era. Així ho ha constatat l’equip d’arqueòlegs de la UB que durant les últimes setmanes ha continuat excavant al jaciment per tercer any consecutiu. De forma paral·lela, i gràcies a una aportació del Departament de Cultura, s’ha executat la neteja i consolidació d’una de les tres necròpolis ibèriques que es troben també en aquesta mateixa zona. L’alcalde de Gandesa, Carles Luz, ha reiterat la voluntat del consistori d’impulsar actuacions de museïtzació i promoció turística d’aquests dos espais, catalogats per la Generalitat com a Bé Cultural d’Interès Nacional (BCIN).\nLa campanya d’aquest 2020, que ha acabat aquest divendres, ha estat condicionada també per la pandèmia del coronavirus i les mesures de seguretat sanitària. Això, segons ha explicat el codirector de les excavacions i professor de la UB, Rafael Jornet, ha obligat a centrar els treballs a espais oberts i limitar el nombre de participants a set persones. Després d’haver limitat el jaciment per la part occidental, localitzat la muralla i l’accés al poblat, l’objectiu que s’havien ficat els arqueòlegs era excavar l’àrea de les cisternes i determinar-ne la profunditat i la cronologia de l’amortització.\nUn espai que, segons Jornet, havia quedat abandonat després que s’hi efectués un sondeig als 80 i es reomplís de nou. Enguany, l’equip de la UB ha aconseguit arribar als nivells arqueològics i constatar que es va deixar d’utilitzar durant la segona Guerra Púnica, uns 200 anys abans de la nostra era. “Apostem per la dignificació del conjunt Bé Cultural d’Interès Nacional que és el Coll del Moro”, ha apuntat Jornet. El projecte disposa encara de dotació pressupostària per, com a mínim, una nova campanya d’excavació l’any vinent.\nDe forma paral·lela, s’ha executat en aquest mateix conjunt una neteja i consolidació d’una de les tres necròpolis ibèriques del Coll del Moro. Finançada pel Departament de Cultura, les tasques s’han centrat a efectuar una “consolidació de mínims” per dignificar el jaciment, segons l’arqueòleg de l’empresa Món Iber Rocs, Borja Gil.\nS’han netejat la neteja de pistes, tapades i abandonades, així com netejat i consolidació les pedres i juntes dels túmuls amb morter de calç. També s’ha tancat l’entorn per separar l’espai de l’actual aparcament. Gil ha apuntat que són necròpolis pròpies de la zona de l’Aragó i les Terres de l’Ebre amb túmuls funeraris no excessivament grans i més moderns respecte les d’altres indrets pròxims, com Flix.\nPer la seva banda, l’alcalde de Gandesa, Carles Luz, ha refermat la voluntat de l’Ajuntament de recuperar el patrimoni cultural que representa el complex del coll del Moro. Segons ha avançat, el consistori treballa amb projectes per museïtzar-lo, en forma de centre d’interpretació o amb la instal·lació de plafons informatius, per dinamitzar i explotar turísticament l’espai, que ja forma part de les rutes que ofereix l’oficina de turisme municipal.


"Els Pastorets de l'Institut", descripcions, entrevistes, notícies, monòlegs, cartes… | Tipologia textual (descripcions, entrevistes, notícies, articles d'opinió…) inspirada en l'obra del mateix nom, representada a partir del treball interdisciplinari i cooperatiu dels tallers setmanals de Teatre, Combo musical, Disseny i construcció, Revista digital i Alimentació saludable.\nLa Laieta és una pastora molt dolça. Té els ulls marrons, el cabell llarg i marró, té els llavis vermellosos i gruixuts. Porta un jersei blanc amb una armilla negra i una faldilla vermella, també calça unes espardenyes de set brencs amb les betes de color negre.\nÉs una nena simpàtica, alegre, agradable, amable i sobretot molt divertida amb tothom.\nElla està per en Xuclamel però ell sempre prefereix estar fent la migdiada.\nLa Laieta és molt amiga de la Caterina i la Rossita,(que són les altres dues pastores) i juntes s’ho passen molt bé però a vegades és barallen perquè una diu que en Xuclamel és el més valent, l’altra diu que no, que en Paperina és més simpàtic, i l’altra diu que en Cotoliu és més agradable, però al final sempre acaben posant-se d’acord.\nTots junts passaran aventures molt divertides i tots i cadascun d’ells faran tot el possible perquè tot vagi sobre rodes.\nAquí teniu un extracte de les diapositives de la representació, amb una síntesi del text per encabir-lo a les imatges amb els recursos del còmic. Per qüestions d’espai del bloc, probablement no les podrem incloure totes. Perquè pugueu veure les que van editant els alumnes, entreu a aquesta pàgina més endavant i tindreu l’oportunitat de veure-les per “capítols”. 😀\nCarrer del Rovelló, 11\n754 El Bosc d’Amunt\nDimoni en Cap de l’Infern\nTots els altres pastors i pastores, i jo, estem farts de què els seus dimonis no parin de fer entremaliadures. Ja sabem que està enfadat amb nosaltres, però si us plau digui-li als seus dimonis que de quatre a sis de la tarda no molestin, perquè és l’hora de la migdiada.\nEn cas que els dimonis no parin els segrestarem i ens els quedarem perquè vigilin les vint-i-quatre hores del dia les nostres ovelles. Si apareix vostè, l’àngel, ens ha dit que el farà desaparèixer per sempre més, amb la seva espasa làser de tercera generació.\nEl Bosc de d’Amunt, 6 de desembre de 2012\nC/ Dimoni, 2\n6666 Infern de l´Infern\nLlucifer del Foc\nDirigent dels dimonis\nDurant els anys que porto al teu càrrec, no m´has tractat gaire bé. M´has tractat com un ximple i encara que a vegades ho sembli, no ho sóc. M´agradaria que em tractessis bé, amb respecte, amb educació, i que confiessis més amb mi.\nT´ajudaré a organitzar-ho tot amb temps, per destruir al nou Messies, a canvi que em donis una mica de poder.\nInfern de l´Infern, 20 de desembre de 0066\nL’obra Els Pastoretsva anar molt bé en general. Tots els actors i actrius van fer una representació magnífica. També s’emporten el mèrit tots els alumnes dels altres tallers, que gràcies a ells tot va poder sortir així de bé.\nEl públic va gaudir i va riure molt, tan els nens que van venir pel matí, com les famílies i alumnes que van venir per la tarda.\nDurant tota la representació tot va sortir molt bé. Totes les actuacions i escenes van ser molt destacades i a tothom li van agradar molt en tots els aspectes.\nEn alguns moments els actors i les actrius van tenir alguna petita equivocació, però el públic no ho va notar gaire.\nLa música i l’escenografia van encaixar i van millorar cadascuna de les escenes.\nHi ha petites coses que de cara a l’any que ve es podrien millorar. Tots els actors s’haurien d’aprendre més bé el paper i haurien de parlar una mica més fort. Les entrades dels músics haurien de ser més silencioses. I convindria un parell o tres més d’assaigs.\nTot i aquests petits detalls, es pot dir que tot va anar de meravella i tothom va obtenir un fantàstic resultat.\nEl Sergent Forqueta és un dimoni una mica babau, molt simpàtic i graciós. Porta unes banyes vermelles com la seva cara, que també ho és encara que no estigui enfadat. Va vestit amb una capa molt llarga i també porta samarreta, pantalons i sabates negres. Acostuma a portar algun element vermell a la roba, perquè destaqui el color negre. Sempre va amb una forca a la mà, com li diuen ells: la súper forca infernal.\nÉs molt i molt alegre i també es pot dir que és bastant tanoca. Té un cervell de mosquit i està més boig que una cabra. És xerraire com una cotorra i tota l’estona està fent ximpleries, agafa un patinet sense saber com funciona i acaba per terra. S’entrebanca sovint amb la seva capa i cau.\nNormalment està content però també hi ha vegades que treu el seu mal geni. Algunes vegades crida i mana als altres dimoniets, perquè és el Sergent del Llucifer. Quan convé també balla un rap de diables amb tota els dimonis.\nPodríem dir que és un dimoni… molt dimoni\n“JO SÓC AIXÍ, NO PODRÉ CANVIAR MAI”\nEl Sg.Forqueta és un dimoni molt babau, però a l’hora és molt divertit, perquè sempre està fent ximpleries. Normalment rep mal tracte del Llucifer, perquè sempre la pifia. Li agrada molt jugar, i li agradaria, però el Llucifer no sempre el deixa, fer més la guitza als pastorets.\nBona tarda Sergent Forqueta.\nT’agrada això de fer de Sergent del Llucifer?\nSí, és un bon càrrec, però sóc una mica babau i hi ha coses que no em deixen fer.\nI com portes el tracte que et té el Llucifer ?\nBé, però he de dir que alguns cops no ho suporto gaire bé.\nD’acord. I que és el que més t’agrada de ser dimoni i de viure a l’infern?\nM’agrada molt, perquè fem moltes ximpleries, i mai passem fred.\nI això de poder manar als altres dimonis petits,com ho portes?\nMolt bé, perquè em sento més poderós i obeït per els dimonis.\nMe n’alegro molt. Ara, diga’m, creus que algun dia canviaràs?\nNo, perquè jo sóc així, i això no ho podré canviar mai.\nDespatx del Sergent Forqueta\nAmo de l’infern i Cap dels dimonis\nJo us admiro moltíssim, però us envio aquesta carta per fer-vos reflexionar\nsobre una cosa. No creeu que per una millor convivència entre nosaltres seria millor que les\nbronques se les pogués estalviar? Seria millor per tothom i sobretot per mi\nperquè rebo cada bronca que fa por.\nJo només us ho dic perquè reflexioneu, i així vós i jo tindríem una millor convivència i amistat.\nLi agrairia molt que quan ho hagués pensat, vingués al meu despatx i ho poguéssim parlar.\nGràcies i espero que això comenci a funcionar, perquè no m’agrada aquesta relació entre nosaltres.\nInfern, 6 de Desembre de 2012\nEls alumnes de la SIParets2 han finalitzat els tallers amb bon resultat i amb molt d’èxit. Això no acaba aquí, només és un “punt i coma”, abans de continuar.\nEl passat dijous 13 de Desembre de 2012, els alumnes del nou institut de Parets del Vallès varen oferir una bonica i treballada representació al teatre de Can Rajoler, el teatre més gran del poble, anomenada Els Pastorets, una obra molt típica a Catalunya per aquestes dates festives nadalenques. L’obra es va representar dues vegades al mateix dia, pel matí a les 10.30 per als alumnes que vàrem convidar del Lluís Piquer, l’escola del costat del Pavelló esportiu de Parets, que eren de tercer i també de quart de primària. Aquest acte es va repetir a les 18:00 hores, per als pares, amics i altre públic interessat.\nEls alumnes de l’institut, dividits en grups de tallers, van fer la seva aportació a l’obra: els alumnes de teatre representaren l’obra, els de cuina saludable varen preparar un exquisit pica-pica, (torrons fets per ells) que varen oferir en safates als espectadors que sortien. També hi participà el taller de Combo musical, encarregat de posar la música en a algunes escenes de l’obra. Prou important va ser també el paper del taller de Revista digital, els quals ens van mantenir informats durant tot el primer trimestre i, finalment el taller de Construcció que van preparar i van deixar enllestit tot el decorat molt treballat i bonic. Aquesta representació ha volgut significar el final dels tallers, però això no s’acaba aquí, ja que el pròxim trimestre, tornen a haver-hi tallers, i suposadament, amb un final conjunt i enllaçat, tant pot ser una representació com qualsevol altra cosa igual d’especial.\nAdrià Velasco Márquez.\nCalderes d’en Pere Botero, 16\nÀngel (mòmia il·luminada)\nEstel fugaç, 30\nT’escric aquesta carta perquè he de comunicar-te que no vull que em vinguis mai més dient-me que deixí de fer dolenteries, i tampoc em diguis que em dispararàs amb el teu “ultra raig celestial de tercera generació”, perquè sinó jo et tiraré dins les calderes d’en Pere Botero i ja no m’ho tornaràs a dir més. Per cert la teva super espasa làser algun dia desapareixerà i no la trobaràs perquè m’agrada molt i te la prendré.\nDoncs bé, ja ho has entès.\nInfern, 7 de desembre de 2012


La Pensió Garcia d’Andorra la Vella serà el nou menjador social nacional – FÒRUM.ad\nLa Pensió Garcia d’Andorra la Vella serà el nou menjador social nacional\nEl 22/02/13 19:52\nEl Ministeri de Salut i Benestar i la Creu Roja negocien amb la Pensió Garcia, ubicada a Andorra la Vella, perquè sigui aquest l’establiment que albergui el futur menjador social nacional. Les converses estan molt avançades i l’inici de la posada en funcionament podria ser aquesta mateixa Setmana Santa, segons ha informat Ràdio i Televisió d’Andorra.\nLa Pensió Garcia d’Andorra la Vella serà amb tota probabilitat el futur menjador social nacional si les negociacions evolucionen en la bona direcció, segons ha confirmat a l’ANA el president de la Creu Roja, Josep Duró. La gestió de l’equipament es farà de forma conjunta entre el Ministeri de Salut i Benestar i la Creu Roja, tal com ja havien anunciat amb anterioritat.\nPel que fa al Casal Calones del Comú d’Andorra la Vella continuarà com a menjador per a la gent gran i derivarà la resta de casos socials cap al menjador nacional un cop aquest estigui en funcionament.\nDuró ha dit que ‘en breu’ informaran en roda de premsa de l’acord que s’acabi assolint amb els propietaris de la Pensió Garcia i de la data en què es posarà en marxa l’equipament social.\nNotícia Anterior: Salazar veu ‘normal i democràtic’ que els ‘jaumistes’ es plantegin presentar una candidatura\nSegüent Notícia: El Tribunal Suprem ratifica l’absolució de l’exalcaldessa de les Valls d’Aguilar


Driblatge curt o alguna cosa més, per Joaquim Coll\nDriblatge curt o alguna cosa més\nL'acord amb Cs respon a un encreuament d'interessos que podria repetir-se si Sánchez té mà esquerra\nDimecres, 06/05/2020 - 19:51\nFa 48 hores semblava un miracle que Pedro Sánchez aconseguís tirar endavant la quarta pròrroga. Dilluns, ERC va anunciar el seu vot en contra i el PNB semblava inclinat almenys a abstenir-se després que Iñigo Urkullu manifestés diumenge que no era partidari de continuar allargant l’estat d’alarma. Aquell cap de setmana en la conferència de presidents autonòmics a Sánchez li van ploure totes les critiques per la seva manera de gestionar la crisi. En l’oposició, el recolzament de Cs trontollava després que Inés Arrimadas es queixés amargament que el president del Govern feia setmanes que no els trucava. Per la seva banda, el PP acariciava la possibilitat de votar-hi en contra amb Vox, fins i tot a costa del caos sociosanitari que hauria implicat l’aixecament de l’estat d’alarma i de la destrossa per a la imatge de l’Estat. El Govern va veure les orelles al llop i va reaccionar fent el que hauria d’haver fet abans, aixecar el telèfon i negociar.\nDesprés de la votació al Congrés queden un parell d’interrogants pendents. Primer, si aquesta pròrroga serà l’última, com a priori semblen desitjar Cs i el PNB, formacions amb què el Govern de coalició ha assolit un acord ‘in extremis’. O si Sánchez aconseguirà pactar una nova fórmula de gestió que li permeti seguir al capdavant de la crisi fins a completar a finals de juny totes les fases de la desescalada. El Govern no voldrà lògicament renunciar a la victòria sanitària, és a dir, al dia en què pugui anunciar a la ciutadania que no hi ha morts i cap nou contagi. Per aconseguir-ho no li queda cap més remei que continuar negociant amb els grups que li han aprovat aquesta quarta pròrroga, tenint en compte que el PP ha anunciat que d’ara endavant hi votarà en contra. Tot i que els ertos i els ajuts socials es desvinculin de l’estat d’alarma, com Cs li ha exigit ara, no sembla que hi hagi cap instrument legal més que permeti limitar el moviment de la població entre territoris. I aquest és, sens dubte, el millor argument que té el Govern per sol·licitar més pròrrogues.\nEl segon interrogant és si l’acord amb Arrimadas anticipa un canvi d’aliances, és a dir, que Cs rellevi ERC com a suport parlamentari del Govern. És molt prematur afirmar-ho però és una cosa més que un driblatge curt, perquè la formació taronja sembla decidida a tornar al centre, a buscar oxigen i a deixar de ser la crossa del PP. A més, el Govern confirma que ERC no és de confiança i que necessita altres possibles socis per no estar lligat de mans. En realitat, recolzar-se en els republicans per sostenir la legislatura és jugar a la ruleta russa. Igual com l’escorpí no deixarà de clavar el fibló quan pugui, el partit d’Oriol Junqueras prioritzarà sempre l’estratègia secessionista i sucumbirà com ara a les pressions dels més radicals. Aquest judici no és un apriorisme sinó la constatació de quina ha sigut la seva trajectòria. Així doncs, l’acord amb Cs respon a un encreuament d’interessos que podria repetir-se si Sánchez té mà esquerra. El que fa 48 hores semblava un miracle hauria de ser normal en política. Benvingut el pacte.\nTemes: Estat d'alarma a Espanya Coronavirus a Espanya Iñigo Urkullu Ciutadans Inés Arrimadas Pedro Sánchez PP ERC


La UGT Comarques Gironines omple de fum lila la Catedral de Girona el 4 de Març – UGT Catalunya\nBy Sònia Sabater Dona i igualtat 4 març 2022\nA les 11h del matí s’ha commemorat el Dia Internacional de les Dones del 8 Març, transformant de fum lila feminista, la ciutat de Girona des de la Catedral.\nEn aquest acte, s’ha denunciat de forma pública que encara vivim en una societat masclista amb mentalitat neoliberal i patriarcal on les dones són discriminades en tots els àmbits. Han intervingut en Camil Ros, secretari general de la UGT de Catalunya, l’Eva Gajardo, secretaria d’igualtat i formació, en Maxi Rica, secretari general de la UGT de Comarques gironines, la Gemma Martínez, secretaria de polítiques socials i igualtat de la UGT CCGG, Mª Jesús Malfeito, representant de la federació jubilats i pensionistes de la UGT CCGG i l’Elena Álvarez, portaveu nacional d’Avalot Joves de la UGT de Catalunya.\nA més, S’ha dut a terme també, una performance d’aquelarre feminista transmutador, que ha volgut significar l’alliberació de les xacres masclistes que oprimeixen i encadenen a les dones en una societat pensada pel benefici econòmic del capital i els privilegis dels homes. L’acte final ha estat l’alliberament del fum lila, com a simbolisme d’energia sanadora del feminisme.\n4M8MaquelarreCamil Roscatedralconcentraciódia de les donesdonaeva gajardoGemma MartínezGironaigualtatMaxi Rica\nLa UGT de Catalunya condemna el nou assassinat masclista a Rubí\nLa UGT de Catalunya lamenta profundament la nova mort que es va produir dissabte per violència de gènere: una dona…\nS’ha convocat una concentració de delegats als rectorats de les Universitats demà a les 12 hores La Federació d’Ensenyament (FETE)…\nPresentació del nou díptic de la Xarxa d’Agents Sindicals per la Igualtat\nLa Xarxa d’Agents Sindicals per la Igualtat (XASI) de la UGT de Catalunya té com a objectiu interconnectar totes aquelles…\nEn el marc de la celebració del Dia de la Dona, la UGT de Catalunya convoquem per aquest dilluns 8 de…\nConcentració dels treballadors d’ADIF a l’estació de mercaderies Tarragona-Classificació del polígon entrevies\nAmb motiu de la vaga convocada a ADIF a la demarcació de Tarragona els divendres i dissabtes alterns des del…


Ramon Tremosa es reuneix amb el Primer Ministre de Sri Lanka, Ramil Wickremesinghe | Ramon Tremosa\nRamon Tremosa es reuneix amb el Primer Ministre de Sri Lanka, Ramil Wickremesinghe\nL'eurodiputat ha pogut comentar els tractats de lliure comerç de la UE amb la Xina i l'Índia, entre d'altres\nSis eurodiputats del comitè de Comerç Internacional del Parlament Europeu, han fet una visita oficial de tres dies a Sri Lanka, on s’han pogut reunir amb el govern i agents econòmics i socials de l'illa.\nLa visita va començar el 4 d’abril amb la trobada amb el delegat de la UE a Colombo, Tung-Lai Margue. Posteriorment, els eurodiputats es van reunir amb ONGs i Sindicats que els van poder explicar que les condicions laborals de les dones continuen sent precàries.\nEn el seu torn, el Ministre de Justícia i Ordre de Sri Lanka, Madunna Banadara, els va explicar que l’illa s’inspira i vol arribar a ser un model d’èxit amb una economia oberta i exportadora com Singapur.\nEl dijous 5 d’abril, la jornada va començar amb una reunió amb el Ministre de City Planning & Water Supply, Rauff Hakeem, també líder de la minoria musulmana Sri Lanka Muslim Congress.\nPosteriorment, els eurodiputats es van trobar amb el president del Parlament de Sri Lanka, Karu Jayasuriya, i amb el líder de l'oposició (minoria tàmil), R. Sampanthan. La jornada va acabar amb intercanvis d’opinions sobre la Xina i l’Índia amb el Primer Ministre de Sri Lanka, Ramil Wickremesinghe, que tot just acabava de superar una moció de confiança al parlament, aconseguint el suport del primer partit de l'oposició.\nEl divendres 6 d’abril els eurodiputats es van reunir amb el Ministre de Comerç de Sri Lanka, Malik Samarawickrama, per parlar dels tractats de lliure comerc i posteriorment es van trobar amb el Ministre d'Exteriors de Sri Lanka, Tilak Marapana, i el seu Secretari, Prasad Kariyawasam.\nRamon Tremosa ha valorat positivament les reunions mantingudes i el fet de poder conèixer de primera mà la situació comercial de Sri Lanka, per poder ajudar especialment les inversions catalanes a l’illa.\nRamon Tremosa, entre els TOP40 d'eurodiputats més influents de Brussel.les, segons POLITICO\nRamon Tremosa pregunta sobre temes econòmics europeus a De Guindos (BCE), al comissari Dombrovskis (CE) i Elke König (SRB)\nRamon Tremosa dona suport al programa "InvestEU", que potenciarà la inversió pública europea


Comunicat de dimissió de l’assemblea local de la CUP Balaguer – Comarques de Ponent\nComunicat de dimissió de l’assemblea local de la CUP Balaguer\nadmin Posted On septiembre 2, 2019\nAmb aquest comunicat públic volem anunciar la nostra dimissió de l’Assemblea Local de la CUP de Balaguer. La decisió de marxar no ha estat senzilla i volem justificar-nos perquè creiem que devem una explicació, sobretot a aquelles persones que van decidir confiar-nos el seu vot en els últims comicis municipals: moltes gràcies per la vostra confiança.\nLes persones que sotasignem aquest comunicat de renúncia ens vam unir en moments diferents a l’Assemblea Local, però ho vam fer convençudes de poder treballar per un objectiu comú: la il·lusió de construir un municipalisme des de la transparència, la participació, el feminisme i l’autodeterminació. A dia d’avui seguim creient que només des del treball en equip, des de l’entesa i l’empatia serem capaces d’establir unes relacions personals i socials justes amb l’objectiu de treballar per convertir una institució que tendeix a exercir de gestora vers una eina de transformació social. En aquest sentit les persones que signem aquest escrit no hem canviat el nostre posicionament: continuem creient que només serem capaces de construir un Balaguer millor si ho fem entre tots i totes, si fem arribar la veu del carrer a la institució, si creem eines que apoderin als ciutadans i ciutadanes i que fomentin la participació.\nMalauradament, a mesura que hem anat avançant el treball intern dins l’Assemblea, les persones sotasignants vam començar a percebre que molts dels condicionants que creiem imprescindibles per treballar i que reclamem als altres partits polítics no s’exerceixen dins el nostre grup municipal. Malgrat demanar un canvi en diverses ocasions hi hagut procediments on la manca de transparència ha estat protagonista, on s’han establert dificultats notòries de participació, s’han pres decisions de manera jeràrquica oblidant l’essència assembleària que ens caracteritza, fins i tot quan les assemblees han sigut consensuades i reafirmades en acta , s’han menystingut opinions de companys i companyes i hem constatat moments en els quals no s’han respectat diversos punts del nostre propi codi ètic.\nPer aquest motiu, després d’una llarga reflexió, prenem la decisió de renunciar. Una decisió difícil però que està basada en la voluntat de ser fidels als nostres valors i coherents amb la nostra pràctica. Així i tot, volem comunicar que continuem i continuarem treballant des d’un espai que facilita el diàleg en el qual, des del respecte, podem contrarestar diferents opinions per dur a terme accions de canvi social a la ciutat de Balaguer. L’objectiu d’aquest espai és el de poder analitzar la situació actual de la nostra ciutat, compartir punts de vista i estratègies per fer-la avançar cap a la diversitat cultural, el feminisme, l’ecologisme, l’autodeterminació i l’assoliment de drets socials.\nDes de la voluntat de sumar i treballar en xarxa, volem fer una crida a totes aquelles persones i entitats que se sentin interpel·lades a participar, des de l’horitzontalitat que ens permet la dedicació voluntària, a la propera trobada que es durà a terme a l’espai de LaPallavacara el dia 26 de setembre a les 19:30.\nMarta Burgell Alegre, Emma Domingo Cetó, Xavier Llusà Mas, Laura Tufet Gastó i Núria Aguilà Jiménez


Partits de matinada i grades buides creen polèmica en l'arrencada de la nova Copa Davis - Esport3 - TV3 i Catalunya Ràdio\nEl nou format de la Copa Davis està generant molta controvèrsia. Sobretot pels horaris, en alguns casos surrealistes, que no agraden a ningú: ni als jugadors ni al públic. La falta de primeres espases i les grades buides s'han girat en contra de la competició en la seva primera setmana.\nJordi Bentanachs 22/11/2019 - 13.42 Actualitzat 22/11/2019 - 16.48\nEl partit de dobles entre els Estats Units i Itàlia es va jugar de matinada i en família (REUTERS)\nQuan els equips de dobles d'Itàlia i els Estats Units saltaven a la pista, faltaven 10 minuts per a les dues de la matinada. Quan van acabar el partit, passaven 5 minuts de les 4. Involuntàriament, tant els jugadors com els escassíssims espectadors i els nens que feien d'aplegapilotes, van ser protagonistes del partit més tardà en 108 anys d'història de la Copa Davis.\n"Ja no sé ni on som, ni quina hora és ni quin dia som", comentava al final del partit el capità nord-americà Mardy Fish.\nLa mateixa crítica es va sentir per boca de Rafel Nadal:\n"Hem començat l'últim partit a tres quarts d'una de la matinada, i això és un problema per als jugadors i també per al públic, perquè l'endemà és dia feiner, i això posa les coses difícils."\nI això que Nadal i la resta d'equip espanyol no poden queixar-se d'un altre dels greus problemes d'aquesta nova Davis, la falta d'assistència de públic. Els 20.000 espectadors d'algun partit d'Espanya contrasten amb les grades desertes de la majoria d'enfrontaments de les altres seleccions.\nEl capità serbi Novak Djokovic creu que el fet que la competició passi a jugar-se en una única seu afavoreix només el país que l'acull:\n"La competició es farà a Madrid aquest any i l'any que ve, després a un altre lloc. Només un país té l'oportunitat d'organitzar-la, i això és un gran avantatge. Si mires els últims dies, la selecció espanyola és l'única que ha omplert les pistes. En canvi, els altres, no."\nPrimers moviments de l'organització per fer callar les crítiques\nMassa partits en pocs dies i sense gaires primeres raquetes nacionals. L'organització ja ha avançat que treballarà per millorar les pròximes edicions d'aquest nou, i de moment defectuós, format de competició. La primera decisió; avançar mitja hora els partits de la jornada matinal i de la tarda. Falta veure si amb això n'hi haurà prou.\nLos Angeles Lakers i Milwaukee Bucks, uns líders sòlids\nTake Kubo, durant un partit contra el Betis (EFE)\nKubo s'estrenarà al Camp Nou amb la samarreta del Mallorca\nEsteban Granero, en un partit recent (EFE)


La Galeria Nacional d'Art d'Ucraïna canvia els quadres per ajuda humanitària\nEl museu de Lviv, un dels més grans del país, treballa les 24 hores del dia per portar roba i aliments a les zones més castigades\nCentre d'ajuda humanitària que s'ha mutat a la Galeria Nacional de Lviv Cristina Mas\nEnviada especial a Lviv (Ucraïna)A la Galeria Nacional d'Art de Lviv ja no hi ha quadres a les parets. Aquest museu, un dels més grans d'Ucraïna, s'ha reconvertit en només uns dies en un centre de repartiment d'ajuda humanitària, un autèntic formiguer on es treballa sense pausa, les 24 hores del dia: caixes de menjar, de roba d'abrigar, de sabates, de medicines o de bolquers per als qui pateixen amb més cruesa l'atac de les tropes russes. Els més de set mil quadres i tres mil escultures de la col·lecció de la galeria, que data del 1914 i que recull els moviments artístics més significatius d'Europa dels segles XIX i XX, han estat embalats acuradament i guardats en un lloc segur, per preservar-los de la invasió russa. Ara en lloc de turistes hi ha voluntaris de totes les edats que classifiquen l'ajuda per enviar-la a tot el país.\nEnfundat en una armilla groga, Iuri Popóvitx, propietari d'una empresa de software, ordena l'arribada del material que aporten veïns, botigues i supermercats de la zona: caixes plenes de sabates noves, muntanyes de bolquers, galetes, aigua, llaunes de conserves... "Ho classifiquem tot i des d'aquí s'envia a les ciutats que ho passen més malament: Khàrkiv, Kherson, Kíev, Gostomel... i no és fàcil, crec que els conductors són herois". L'explicació es talla quan veu arribar una dona amb una criatura petita, i no pot evitar que se li neguin els ulls. "Ho veus, les nostres criatures pateixen. Estic orgullós del meu poble, que està unit i resisteix, però el preu és molt alt". A la sala d'exposicions de la planta baixa encara es veuen les marques dels quadres que hi havia penjats, obres de Jan Matejko, Artur Grottger i Wilhelm Leopolski. En lloc seu ara hi ha una muntanya de sabates, ordenades per talles.\nLa Natàlia, que presideix una associació d'ajuda als orfes de soldats, també està enfeinada fent caixes. Explica que n'han enviat un grup a Catalunya, des de la setmana passada. L'ajuda va a parar tant a civils com a militars. Ens mostra unes xarxes de camuflatge fabricades artesanalment: "Les àvies tallen tires de roba i les lliguen una a una a les xarxes, així es poden amagar els nostres soldats". Agraeix l'ajuda que ha arribat de fora i es mostra convençuda no només que guanyaran la guerra, sinó que també s'acabarà aviat.\nGuerra a distància\nA Lviv, la guerra es viu a distància i amb angoixa pels amics i familiars que es troben sota les bombes. "Estic molt amoïnada pels meus amics que viuen a Kíev, a Kharkiv o en altres ciutats. Intento estar-hi sempre en contacte, o mirar què publiquen a Twitter o a Telegram", diu la Katerina, una estudiant de disseny de 19 anys. A la ciutat, de 700.000 habitants, la més gran de la Ucraïna occidental, no hi ha caigut fins ara cap bomba, però les sirenes sonen cada nit, s'ha prohibit el consum d'alcohol a partir de les sis de la tarda i als accessos s'han establert controls militars.\nZelenski, de president inexpert a heroi d'Ucraïna\nEl material arriba en furgonetes que ocupen el pati exterior, però també molta gent s'hi acosta amb bosses a portar pots de conserva o roba. Una vuitantena de persones esperen a les portes de l'edifici del centre de Lviv: hi sobren mans. El personal de seguretat els demana que tornin més tard, però ningú es vol moure i continuen esperant, amb el carnet d'identitat a la mà.\n"Al Centre d'Ucraïna tenim una guerra contra Rússia, la gent és als refugis i no tenen roba ni menjar. Vinc com a voluntari, faré el que calgui", diu l'Oleg, un noi de 18 anys que fa cua per entrar a la galeria. Treballa en una empresa d'informàtica i explica que des que va començar la invasió, ara ja fa sis dies, els han donat vacances perquè puguem fer de voluntaris. Diu que l'exèrcit encara no l'ha cridat a files, però està disposat a agafar les armes. "El nostre exèrcit és fabulós i tenim el suport de molts països", assegura. Encara que reconeix que no s'esperava la guerra, diu que estan preparats.\nAlmenys 21 morts en un atac amb míssils a un edifici residencial a prop d'Odessa


La coordinadora de clubs esportius presenta l’escoleta esportiva de Pasqua 2017 – Blog Ajuntament de Xàtiva\nXàtiva, 7 de març de 2017.- La coordinadora d’Associacions Esportives de Xàtiva ha organitzat una Escola Esportiva de Pasqua per a enguany. La iniciativa, amb què col·labora el Consell Esportiu Municipal i la Regidoria d’Esports, s’ha presentat hui a l’Ajuntament de Xàtiva, per part del regidor d’Esports, Pedro Aldavero i del president de la coordinadora, Richard Prats.\nL’escoleta esportiva tindrà lloc a la Ciutat de l’Esport, entre els dies 18 a 21 d’abril pròxims. L’oferta inclou la pràctica de la modalitat multiesport i diversos tallers. L’escola esportiva de Pasqua va dirigida a xiquetes i xiquets d’entre 4 a 16 anys, que s’organitzaran en grups reduïts. Els horaris seran de 9 a 13 hores, de dimarts a divendres.\nEl preu de la inscripció és de 35 euros per xiquet, que es rebaixa a 25 euros per al cas de que s’apunte un segon germà. El termini d’inscripció ja està obert i s’allargarà fins el 10 d’abril. Les inscripcions es tramiten telefonant al 600987 332.\nNotícia següent Medi Ambient acondiciona l’entorn de Sant Josep i de la Torre de l’Ametla\nNotícia anterior Xàtiva instal·la un nou sistema de control del cabal per millorar la gestió de l’aigua potable


Formació i transformació en CEU Digital Tech | UAO CEU\n🎓 Formació i transformació en CEU Digital Tech\nEn aquesta línia d'explorar totes les possibilitats que la tecnologia ofereix en el camp de la formació, les Universitats CEU enriqueixen la seva oferta educativa a través de CEU Digital TECH. :\nFecha: dimecres, 18 de novembre de 2020 a las 18:45h\nFormació i transformació en CEU Digital Tech\nL'autèntica transformació digital de les Universitats CEU (CEU San Pablo a Madrid, CEU Cardenal Herrera a València i Elx, i Abat Oliba CEU a Barcelona) està sent un impuls en el posicionament d'aquesta institució educativa com un dels referents educatius a escala internacional.\nLes aliances estratègiques amb grans companyies tecnològiques com Microsoft, Amazon, SAS, LG, Blackboard, Logitech, etc., reflecteixen la seva aposta per entrar amb força en la nova societat digital juntament amb els principals actors d'aquesta transformació en l'àmbit mundial; de manera que es confirma la seva responsabilitat de contribuir a la formació de les persones que consolidaran la societat digital sostenible del demà.\nEn els últims mesos, les Universitats CEU han garantit tecnològicament la docència de qualitat, tant digital durant els mesos del confinament, com en el format de doble presencialitat en aquestes setmanes de restriccions de mobilitat. Una nova manera d'educar que està tenint gran acceptació entre professors i alumnes, ja que permet mantenir la qualitat i exigència en la docència en un ambient de seguretat.\nEn aquesta línia d'explorar totes les possibilitats que la tecnologia ofereix en el camp de la formació, les Universitats CEU enriqueixen la seva oferta educativa a través de CEU Digital Tech. Es tracta d'una aposta disruptiva del grup CEU per a la formació en les tecnologies que està protagonitzant la transformació digital de les empreses i de la societat. Aquest enfocament digital arrenca amb tres programes sustentats en aliances estratègiques amb les companyies líders internacionals:\nCloud Computing Program, amb AWS (Amazon)\nArtificial Intelligence Program, amb Microsoft\nData Science Program, amb SAS\nEls tres són programes modulars que ofereixen la possibilitat d'un avançament progressiu, així com la capacitat de selecció, per part dels estudiants, de les àrees que siguin del seu interès (mòduls, tracks o programa complet). A més, permeten accedir a les certificacions (internacionalment reconegudes) que atorguen aquestes companyies.\nAmb aquests programes, les tres universitats CEU fan un gran salt qualitatiu cap a un model d'aprenentatge que combina l'ensenyament virtual amb el desenvolupament de projectes col·laboratius en forma de reptes amb empreses, aplicant una orientació en línia amb els valors CEU, que dona lloc al concepte de "CEU tech for good".


Tractor completament calcinat a la Tallada d'Empordà • Ràdio Capital de l'Empordà\nEls Bombers van rebre l'avís mitjançant la trucada del conductor del propi tractor, i lamentablement no van poder evitar que el vehicle quedés completament calcinat\nTal com informa el Diari de Girona, un tractor va acabar totalment cremat aquest dimarts passat a la zona de la Tallada d’Empordà. Els Bombers van rebre l’avís sobre els volts de les dotze del migdia, mitjançant la trucada del conductor del propi tractor. L’incident es va produïr concretament al camí vell de Marenyà a Verges, i sis dotacions dels Bombers van treballar per sufocar el foc. Lamentablement no van poder evitar que el vehicle quedés completament calcinat, però almenys no hi va haver afectacions en el camp que hi havia molt a prop d’on es va produir l’incendi.\nArticle anteriorPressió dels comerciants de Calonge per evitar el tancament d’una oficina bancària\nArticle següentEls Amics de les Arts, Blaumut, Sopa de Cabra i El Pot Petit exhaureixen entrades a Cap Roig


Alzheimer Catalunya - Agenda\nCONSTRUÏM PLEGATS Alzheimer Catalunya Fundació treballa perquè La persona sigui la protagonista malgrat la seva demència. Ens dirigim a tots aquells que inicien el seu camí en la convivència amb la pèrdua cognitiva. CONSTRUÏM PLEGATS vol ser un espai que esdevingui altaveu del què les persones volen i necessiten per viure amb benestar, tot i començar a conviure amb una pèrdua cognitiva.\nÉs un espai de construcció i expressió (a través de les expressions artístiques) del què vol dir viure amb una demència i continuar tenint desitjos, esperança i demandes a la societat en la qual vivim.\nCONSTRUÏM PLEGATS és concreta en 5 sessions a la seu d’Alzheimer Catalunya, acompanyats per un professional que facilitarà el treball del grup i de cada una de les persones que participin.\nSi coneixes a algú que estigui interessat a participar, posa’t en contacte amb nosaltres. Aquest projecte s’ofereix sense cost per a la persona participant. Cost real de l’activitat: 970 € per persona.\nSubvencionat per Alzheimer Catalunya i en un 15,5% per la Generalitat de Catalunya – Dept. De Salut”\n- CONSTRUÏM PLEGATS es realitzarà en les 5 sessions( de 16h a 18h)\nA la seu d’Alzheimer Catalunya Fundació


▷ ⭐Definició de propagador⭐ - Significat, Exemples i Sinònims\nelcorrector.cat » Definició de propagador\nDefinició de propagador\nara pots trobar La definició i diversos exemples de com utilitzar la paraula propagador, en aquesta web de correccions ortogràfiques pots veure com es pot usar en un context real aquesta paraula i utilitzar un dels sinònims que et proposem de la llista completa que trobaràs aquí a més veuràs la seva Definició perquè et sigui molt més fàcil entendre què significa propagador.\n¿Cóm es diu propagador en castellà? / ¿Cómo se escribre y se dice propagador en catalán?\nSi vols aprendre com es diu en castellà propagador has de entendre que la seva traducció és propagador pots descobrir en la nostra lloc web més exemples en català perquè et sigui més fàcil contextualitzar-la en castellà.\nExemples de com utilitzar propagador\nSant Pau, home de ciutat (nascut a Tars però establert a […] Damasc), el gran propagador del cristianisme […] naixent, ho va tenir molt clar i no va dubtar […] en expandir la nova religió per les grans ciutats de l’Imperi romà del seu temps.\nEl seu propagador va ser sobretot Josef […] Lachman qui el 1988 va arribar com l’únic txec a la Paralimpíada de Seül i va obtenir una medalla de plata.\nEn la seva obra Delícies, acusa […] Epicur de «dissolut, golafre, propagador de escandaloses festes nocturnes, […] ignorant i plagiari».\nEn aquestes circumstàncies els russos van poder establir un règim colonial que almenys en l’època soviètica va aconseguir aparèixer com «portador de cultura» i propagador del progrés (lluita contra l’analfabetisme i contra l’opressió de la dona, industrialització, etc.).\nEn el segon tanc – el propagador – una unitat […] de refrigeració controlada manté constant la temperatura òptima per a […] el procés de propagació de llevat.\nEstan dotats d’una pantalla de cinta de […] alumini-polièster i coberts per un compost de PVC especial no propagador de la flama.\nFervent propagador de la teologia […] moral de Sant Alfons, imposa aquesta última tant en la seva congregació com a la seva diòcesi.\nNo propagador de la flama segons IEC 60332-1-2, resistent als olis segons […] IEC 60811-2-1\nEn diversos llocs parla de «l’home […] apostòlic» que és «el propagador i el defensor […] de la fe» (pàg. 64,106) .\nEl Pare mateix […] va ser el primer propagador dels Santuaris […] filials.\nPropagador de la flama\nEl Retirar-se és el pas crític final per assegurar que el moviment és realment autòcton i auto propagador.\nEl principal propagador de la pietat […] josefina entre nosaltres va ser el pare Gabriel de la Concepció.\nDeixeu-vos que la idea de la Saviesa creativa reflecteixi la seva Principi de creació, mostrant que la llavor no produeix herba per un Principi propagador en si mateixa; doncs no hi ha tal ja que la Intel·ligència va fer tot el que va ser fet; la idea era només per a projectar l’ombra del que la Intel·ligència […] havia fet.\nA partir de 1889 va entrar en contacte amb vidents […] i practicants de […] exorcismes, i aviat es va convertir en propagador d’aquestes activitats, aconsellades […] per l’Església i […] prohibides pel bisbe de Barcelona.\nL’altura […] de flama correcta és una flama de no més de 1/2 «sobre del cremador, amb una distribució igual de flama al voltant del disc de propagador de flama que es posiciona en el centre de la part del cim del cremador.\nUn practicant així és el propagador més eficaç de l’error sobre la terra.\nPot començar a […] l’ampit de la finestra, preferiblement en un propagador.\nEl sacerdot Julio Meinvielle, […] un influent propagador del nacionalisme […] i actiu docent en els Cursos de Cultura Catòlica […] en els anys trenta, també va assenyalar al capitalisme ia la democràcia com els dos mals de la societat moderna.\nHammam significa «propagador de calor», és la […] paraula donada a la retirada de bany sensual que ha evolucionat durant milers […] d’anys i té les seves arrels en les termes romanes.\nLa insistència de les Constitucions sobre la lectura de la Paraula […] de Déu és el bell fruit de la renovació bíblica […] del segle XX, del qual el Concili Vaticà II, es va fer el propagador.\nHigiene de la mà és la millor manera […] de prevenir el propagador de la malaltia.\nExtreure el propagador de la flama.\nLa pròpia caravana esdevé propagador de l’educació de les nenes, potenciant a les famílies i comunitats perquè col·laborin infonent confiança a les nenes per tal que desenvolupin […] la seva vàlua.\nPer grans edificis col·lectius i aquells amb altes […] […] necessitats d’energia, aquests cables de PVC de 12-20 kV i 20-30 kV també estan disponibles en versió sense halògens i no propagador de l’incendi (HFFR ) i en versió de polietilè reticulat químic per resistir atacs químics i altes temperatures.\nEl potenciament de la dona ha […] creat un efecte propagador impossible de […] aturar.\nQuè sigui el […] guardià i el propagador d’aquesta devoció […] tan bella que la Mare de Déu ens ha confiat!\nAsseguri que el propagador de plantes no […] usi pesticides amb una persistència llarga.\nEl MUSEU Pecharroman neix el 1996, gràcies a la tenacitat i generositat de Ricardo Pecharromán i […] Morales (Madrid 1949), home polifacètic gran amant de […] les Belles Arts i propagador entusiasta de l’Art […] contemporani.


Canvios escultura - Ensayos universitarios - 781 Palabras\nPágina principal Ensayos Canvios escultura\nPáginas: 4 (781 palabras) Publicado: 15 de diciembre de 2010\nCANVIS BÀSICS DE L’ESCULTURA GREGA, ROMANA, ROMÀNICA I GÒTICA\n• Frontalitat rigorosa\n• Braços enganxats al cos ipunys tancats\n• Pes repartit uniformement sobre les dues cames\n• Cama esquerra avançada\n• Tots dos peus assentats a terra\n• Simplificació dels detalls anatòmics\n• Tractament delcabell amb un disseny geomètric\n• Ulls ametllats i somriure arcaic.\nA la primera meitat del segle V aC l' escultura comença a experimentar nous camins,tot trencant amb la rigidesa compositiva . S' evoluciona cap una més gran naturalitat de les formes, una captació major del moviment i una preocupació per explorar les emocions i diferents estats. Lafigura de l' home un esdevé definitivament el símbol de la bellesa per a l'art grec.\nEn la segona meitat del segle els escultors arriben a un domini de latècnica que permet d'establir uns cànons o models de bellesa ideal, basats en les proporcions de les diverses parts del cos. Els cossos apareixen en actituds de repòs i serenitat.\nSegon classicisme(400-323 aC)\nAl segle IV aC s' accentua la tendència al realisme i es dóna més importància a l' expressió i al moviment, a l' hora que apareix el retrat individualitzat.\nL' artista més significatiud'aquest període és Praxítel·les. En la seva obra és molt característic la disposició de la figura, que recolza tot el pes en una cama i flexiona l' altra.\n[pic] Atenea (segle VI a. C.). Copia romanade l’obra de Fidias.\nL'escultura romana comprèn l'obra escultòrica que es va desenvolupar a tota l'àrea d'influència de l'Imperi Romà, amb el focus central a Roma; això succeíentre el segle VI aC i el segle V. Originàriament derivà de l'escultura grega, principalment a través de l'herència de l'escultura etrusca i, posteriorment, ja d'una manera directa durant el període...


Les sèniors del CV Terrassa no deixen ni respirar el Girona\nLes sèniors del CV Terrassa | CV Terrassa\nNova victòria per al conjunt egarenc malgrat les nombroses baixes\nSegona victòria consecutiva de l’equip sènior femení CV Terrassa contra el CV Girona que el permet continuar invicte a la segona fase de la competició. El partit es va disputar el passat diumenge davant del seu públic al pavelló de La Maurina. Es presentava l’equip egarenc amb nombroses baixes cobertes amb 4 jugadores de l’equip juvenil. Bon debut de la juvenil Mireia Vázquez en la posició de col·locadora que va saber dirigir l’atac de l’equip durant el temps que va estar a pista.\nComençava el 1r set amb les terrassenques desplegant un joc ordenat i variat fruit del treball de tota la temporada i on les juvenils no van desentonar com si totes haguessin jugat juntes tota la temporada. Tot i una bona arrencada de set amb un servei d’Stefania Tobar que posava en dificultats a l’equip visitant, a la 1a meitat del set s’arribava amb un 13-10 a favor de les locals. Les locals van accelerar una mica més el ritme i van agafar un avantatge de 18-11. Introduïa un doble canvi l’staff tècnic canviant col·locadora i oposada i el ritme continuava creixent fins al 25-14 final.\nEl tècnic Dani Benítez va moure banqueta per donar aire fresc a l’equip en el 2n set. Des de bon principi el CV Terrassa agafava un bon marge i arribava a la meitat del set amb un contundent 16-6 i la resta és història. Només cap al final del set les terrassenques no van definir tots els seus atacs i les gironines van maquillar una mica el resultat. L’equip egarenc va guanyar el set per 25-18. El 3r set hi tornava a haver rotació però no va donar el mateix resultat que al 2n. Les visitants van sorprendre i es van col·locar per davant amb un 6-10. Poc els va durar l’embranzida: el Terrassa reaccionava i es va posar per sobre a la meitat del set amb 18-14 i d’aquí van aixemplar la diferència finalitzant jugades ben coordinades en atac amb gran varietat de joc. Acabava el 3r set amb 25-17. Victòria de les egarenques per 3-0.\nLa setmana vinent l’equip sènior no disputa partit i haurà d’esperar-se al proper 30 de maig per disputar partit com a visitant el camp de l’Igualada Vòlei Club.


L'oli amb denominació d'origen Siurana, convidat d'honor a la ruta ferroviària Barcelona-París La República\nL’oli amb denominació d’origen Siurana, convidat d’honor a la ruta ferroviària Barcelona-París\nPromoció sobre rodes entre Catalunya i l’Estat francès: fins al dia 15 l’oli verge extra de la DOP Siurana és el convidat al vagó restaurant del Joan Miró, el tren que fa diàriament la ruta Barcelona-París-Barcelona.\nL’oli d’oliva verge extra amb denominació d’origen protegida Siurana és el producte amfitrió de la promoció que Prodeca i la societat Elipsos, constituïda per Renfe i l’empresa francesa SNCF, organitza en el tren Joan Miró que recorre la línia Barcelona-París-Barcelona. Així, durant la primera quinzena del mes de maig, el restaurant d’aquest tren disposarà d’ampolles d’oli d’oliva verge extra Siurana a cada una de les taules, juntament amb un fullet promocional.\nL’oli protegit pel Consell Regulador és un producte natural, elaborat dintre de la zona de producció de la denominació d’origen, que procedeix de la recollida manual i directa de l’olivera de l’apreciada varietat d’ oliva arbequina.\nLa zona de producció s’estén per una franja de la demarcació de Tarragona, perpendicular a la mar Mediterrània que, des del seu interior, travessa de nord-oest a sud-est les comarques del Priorat, Baix Camp, Ribera d’Ebre, Tarragonès, Alt Camp, Baix Penedès i Conca de Barberà.\nDes del mes de desembre Prodeca ha organitzat la promoció de torró d’Agramunt, de cava i d’olis d’oliva verge extra amb denominació d’origen protegida Les Garrigues i Terra Alta en el tren Joan Miró. En els propers mesos, estan previstes promocions d’altres olis d’oliva verge extra amb denominació d’origen protegida.


La troballa del VHIO també es podria utilitzar per combatre altres tipus de tumors\n3 min. Barcelona 03/10/2018 20:00\n651x366 Equip del VHIO que ha descobert la nova teràpia contra el càncer de mama HER2+ / VHIO Equip del VHIO que ha descobert la nova teràpia contra el càncer de mama HER2+ / VHIO\nLa immunoteràpia és una de les estratègies més innovadores i esperançadores per combatre el càncer, però un dels seus reptes és aconseguir que el sistema immunitari ataqui només les cèl·lules tumorals i que sigui aplicable a més tumors. I s'estan fent passos en aquest sentit. Un estudi del VHIO ha demostrat l'eficàcia del fàrmac p95HER2-TCB, que s'encarrega de guiar les cèl·lules del sistema immunitari, els limfòcits, fins a les cèl·lules tumorals. I ho fa a través de la proteïna p95HER2, present exclusivament en cèl·lules tumorals. Aquesta estratègia serveix per combatre un tipus de càncer de mama HER2+ i és especialment significatiu, ja que són pacients que no responen a altres tractaments.\nEl treball, liderat per Joaquín Arribas, director del programa d'investigació preclínica Vall d'Hebron Institut d'Oncologia (VHIO) i investigador d'ICREA, es publica aquest dijous a la revista 'Science Translational Medicine'.\n"La immunoteràpia només funciona en un percentatge petit de pacients. En un percentatge elevat no hi ha aquesta resposta natural contra el tumor, i llavors s'han de generar estratègies de manera artificial. I això és el que hem fet: obligar les cèl·lules a reaccionar de manera segura contra el tumor i no contra el teixit sa", assegura Arribas. "Hem aconseguit portar un tractament d'immunoteràpia a domicili. Al sistema immunitari li faltava l'adreça exacta del tumor, i ara sap que ha de portar el limfòcit fins a les cèl·lules que expressen la proteïna p95HER2", afegeix aquest investigador del VHIO.\nLes pacients amb càncer de mama HER2+ compten amb teràpies efectives que funcionen en un 70% dels pacients, però n'hi ha un 30% que no responen. "I en pacients metastàsics aquestes teràpies tampoc acostumen a funcionar. En aquests dos casos, les teràpies basades en el sistema immune són efectives", argumenta aquest investigador del VHIO. És especialment efectiu en càncers metastàsics. "Hem vist efectes de metàstasi en el cervell que són molt difícils de tractar en general", afegeix. De fet, la immunoteràpia està demostrant cada cop més eficàcia en el tractament de tumors metastàsics que desenvolupen resistència als tractaments, i els pacients es queden sense opcions terapèutiques. És per això que la teràpia autoimmune és tan esperançadora.\nD'aquesta estratègia se'n beneficiaran aproximadament un 10% de les pacients de càncer de mama. Sembla poc, però aquest és el futur: medicina personalitzada. "No hi haurà solucions per a tots els tumor de mama, sinó que l'èxit serà trobar solucions efectives només per al 10% o el 15%", explica Joaquín Arribas.\nAquesta mateixa diana podrà ser utilitzada per desenvolupar altres tipus de tractaments antitumorals sense efectes secundaris. Hi ha evidències que es podria utilitzar en un 20% dels tumors d'estómac. "Són tumors que tenen mal pronòstic i hem detectat també aquesta proteïna específica, que ens permet dirigir el sistema immune contra les cèl·lules tumorals".\nArribas calcula que d'aquí un any ja es podrà començar amb els assajos clínics.\nImmunoteràpia, l’esperança per cronificar el càncer


Pròrroga d’urgència per seguir tenint neteja viària a Girona | Esteve Carrera | girona | Serveis | El Punt Avui\nPròrroga d’urgència per seguir tenint neteja viària a Girona Pròrroga d’urgència per seguir tenint neteja viària a Girona Pròrroga d’urgència per seguir tenint neteja viària a Girona Pròrroga d’urgència per seguir tenint neteja viària a Girona + Pròrroga d’urgència per seguir tenint neteja viària a Girona E-mail\nUns contenidors de residus en una imatge d’ahir a Girona QUIM PUIG.\nPròrroga d’urgència per seguir tenint neteja viària a Girona Pròrroga d’urgència per seguir tenint neteja viària a Girona Pròrroga d’urgència per seguir tenint neteja viària a Girona Pròrroga d’urgència per seguir tenint neteja viària a Girona Pròrroga d’urgència per seguir tenint neteja viària a Girona E-mail\nUn ple extraordinari convocat d’urgència ahir ha permès evitar mals majors i prorrogar un any més el servei de neteja i recollida de residus a la ciutat de Girona. La proposta només ha rebut els vots favorables de l’equip de govern (JxCat i ERC), però l’oposició s’ha abstingut “per responsabilitat” i permetre-ho. L’únic matís a l’hora de votar ha estat el del regidor de Cs i el del grup del PSC, que han optat per no participar en la votació, però aquests vots seran comptabilitzats també com a abstencions amb les de Guanyem i la de la regidora no adscrita.\nLa fórmula per sortir del pas ha estat una modificació dels estatuts de la societat Sermunegisa, Serveis Municipals de Neteja de Girona SA (Girona + Neta), per allargar-li la vida útil un any més. Inicialment la societat havia estat concebuda per com a màxim 10 anys (8 més 2 de pròrroga). Esgotades les pròrrogues possibles (una aprovada pel ple el 2019 i la segona per un decret d’alcaldia el 2020), no quedava marge. El 31 d’octubre la societat quedaria en liquidació: Girona + Neta, societat mixta amb un 25% de l’Ajuntament a través de Sermunegisa i el 75% restant a càrrec de Fomento de Construcciones y Contratas (FCC), no podia continuar prestant el servei de neteja i recollida de residus a partir de l’1 de novembre. L’intent d’última hora –en un altre ple extraordinari aquest dilluns passat– havia fracassat quan l’oposició va tombar la proposta d’un nou contracte per posar a licitació el servei en gestió indirecta.\nAhir dimarts tot eren presses: divendres és festiu a Girona i, amb el termini de tramitació d’uns nous estatuts, el canvi s’havia d’aprovar per ple entre ahir i avui com a molt tard. Els portaveus dels grups municipals s’hi havien avingut al matí en una reunió amb l’equip de govern. En el ple, però, ni per votar la urgència d’aquest únic punt de l’ordre del dia va ser una bassa d’oli. El PSC, que havia demanat unes hores més per estudiar els informes, va votar-hi en contra; el regidor de Cs i el grup de Guanyem van abstenir-se i només la regidora no adscrita va votar-hi a favor amb l’equip de govern. La proposta que es portava a votació la va defensar Lluís Martí, com a portaveu de Junts i del govern, i no pas Eduard Berloso, a qui l’oposició el dia abans havia tombat el nou contracte. Martí va apel·lar a “garantir la continuïtat del servei” davant “la impossibilitat material d’assumir la internalització”. Va demanar la pròrroga “de manera excepcional, només per deixar temps per treballar tots plegats i trobar la fórmula més adient”. Totes les intervencions de l’oposició van acceptar donar una mostra de responsabilitat i no bloquejar el tràmit, però no es van estalviar les crítiques i Cs i Guanyem van reclamar fins i tot la dimissió de Berloso. Míriam Pujola (no adscrita) va carregar contra “la mala gestió i la incapacitat del govern de Marta Madrenas”, tot reclamant responsabilitats. Daniel Pamplona (Cs) va anar més enllà apuntant a la responsabilitat política d’Eduard Berloso i demanant-li de “fer un pas al costat”. Sílvia Paneque (PSC) subratllava que no entenien “que s’hagi arribat a aquest limit d’incapacitat; dues prorrogues, una per decret, no pot ser més nefast”, va dir. Laia Pèlach (Guanyem) va parlar de “gestió nefasta de Berloso i de deixadesa de l’alcaldessa”, i va demanar també la dimissió de Berloso i “responsabilitats” a l’alcaldessa.\n“Entomem les critiques, tot és millorable”, va admetre Martí. Referint-se al ple anterior, en què l’oposició havia tombat la proposta de Berloso, hi va afegir: “Tothom ha fet el màxim per oferir el millor servei, malauradament no ha anat així, per la complexitat que representa el servei, la quantitat de treballadors i els recursos que implica i també per la forma administrativa del contracte. Ara cal trobar la fórmula més idònia per a aquest servei” va concloure. Tenen un any més de marge.\nla pròrroga d’un any aprovada en el ple extraordinari d’ahir del servei de neteja de Girona.\nEstem en situació critica, s’han fet les coses tard i malament per la incapacitat del govern\nUna pròrroga excepcional per deixar temps per treballar plegats en la fórmula més adient\nNo entenem que s’hagi arribat a aquest límit, per incapacitat. Dues pròrrogues. No pot ser més nefast\nCom hem arribat fins aquí? Demanem responsabilitat política al senyor Berloso, faci un pas al costat\nGestió nefasta del regidor i deixadesa de l’alcaldessa. Demanem la dimissió del senyor Berloso\nRegidora Guanyem Girona\nGuanyem i el PSC critiquen el pressupost\nLes dues principals formacions a l’oposició del consistori gironí, Guanyem i el PSC (amb 6 regidors cada una), van carregar ahir contra el pressupost i les ordenances per al 2022 que s’havien aprovat el dia abans gràcies a l’abstenció del regidor de Cs pendent d’expulsió del seu partit. “Junts i ERC estan deixant el futur de Girona en mans de l’espanyolisme i la dreta. Veiem impossible fer les polítiques progressistes que necessita la ciutat si la clau de la governabilitat la té el regidor expulsat de Ciutadans”, diu Lluc Salellas (Guanyem) en un comunicat. “Es constata una pèrdua de qualitat de vida general a la ciutat, amb un augment de la inseguretat, la pèrdua de rigor en la gestió de l’espai públic, l’increment impositiu per mantenir els mateixos serveis i la pèrdua periòdica de botigues, negocis i activitat econòmica”, deia d’altra banda Sílvia Paneque (PSC).\nEl Punt Avui. Girona 27-10-2021, Pàgina 18


Lliuren Bauzá d'explicar l'afer dels directors al Parlament mentre ell amolla tortugues a Cabrera\n08 maig 2021 00:18\nAntoni Agüera | 07 agost 2013\nBauzá s'ha fotografiat a Cabrera amb l'equip que retornarà els rèptils a la vida en llibertat.\nLa Junta de Portaveus dels grups del Parlament ha rebutjat avui que José Ramón Bauzá comparegui a la Cambra per a explicar la seva postura pel que fa a la polèmica dels directors destituïts a Menorca. Mentrestant el president ha anat a Cabrera a tornar tortugues al seu medi natural, una imatge que es repeteix cada any, tret del passat, i en la qual a vegades hi han participat membres de la Família Reial.\nEls socialistes reclamaren la celebració d'un plenari extraordinari monogràfic sobre educació, motivat per les novetats en aquesta matèria esdevingudes en els darrers dies. Tanmateix, els populars l'han rebutjat, afirmant que l'obertura dels expedients sancionadors «són temes administratius».\nPer la seva banda, la portaveu del PSIB, Francina Armengol, ha anunciat que els serveis jurídics del partit han realitzat un «informe exhaustiu» sobre aquests tres expedients, que determina que aquests han estat «totalment arbitraris i il·legals».\nNo obstant això, la socialista ha indicat que el seu partit no acudirà als jutjats per aquesta matèria perquè no estan legitimats per a fer-ho, si bé sí donaran el seu suport tant als directors com als sindicats que desitgin fer-ho.\nUna cita 'ineludible'\nEnmig de tot aquest embull, el president Bauzá, s'ha embarcat a mitjan matí al port de la Colònia de Sant Jordi, juntament amb el conseller d'Agricultura, Medi Ambient i Territori, Biel Company, i la directora general de Medi Natural, Neus Lliteras.\nTots tres han encapçalat la delegació que tornarà a la mar del Parc Nacional de Cabrera els exemplars tractats gràcies al programa de recuperació finançat pel Govern i Marineland.\nCabrer diu que s'ha de complir el TIL, «perquè si no, això seria la selva»\nAmb el micròfon suposadament tancat, s'expressava en català (més o manco s'ha sentit que deia: "no que llavors m'acusaran de manipular IB3...", seguit de riallades dels qui l'acompanyaven); immediatament després, quan l'han avisat que podia començar, ha fet el discurs de les tortugues en espanyol.\nAra li surt la vena ecologista? Es per porgar la culpa o només marketing, per fer veure? Hi ha anat engominat o al natural?\nPer Per favor..., fa mes de 7 anys\nA la próxima, es pot amollar a ell mateix, apretant el GPS amb les galtes d´abaix, directe cap el Mansanares.\nAquest homenet ha arribat massa lluny amb els retalls; aquesta era una feina que habitualment la refia la reïna cada estiu i ara li deu haver fet un ERE.\nSi jo fos d'ell em demanaria com és possible que no pot sortir al carrer sense la guàrdia civil protegint-lo del poble; darrerament només va a llocs on sap que no hi ha pràcticament ningú i si és possible ho comuniquen a darrera hora.\nPer SFM, fa mes de 7 anys\nAquí teniu una altra glosa\nEls traïdors i els renegats\nhan cavat es seu parany.\nBarco! i tots anegats\nper tots es traïdors\nvenuts en es Principat\nMALLORCA i BALEARS, sense manipulació pancatalaniste\nAnècdota Bauzatina, a l’amollada de Tortugues.\nCal una glosa\nAmb els micròfons tancats\nBauzá parla en català\ni quan els hi han endollat\nha canviat al castellà.\nLes tortugues no entenien\nmentre per l’aigua fugien\nper no aguantar el parlament.\nSabies tortugues que es crien\ni endemés tenen talent.\nPer maria tarragó, fa mes de 7 anys\nAra aquests al.lotets de la foto no veuen que els utilitzen per vendre una imatge? Jo no m'hi hauria posat. Quina vergonya que em vessin amb tal persontage tan aferradet i tan fals!\nSi no fos perquè la seva incompetència, amb l'incendi de la Serra de Tramuntana i la seva repressió als docents, amb els seus atacs al català; a vegades, si no fossin tan patètics, hi hauria per llogar cadiretes. Però amb el que ens costen perquè després actuin baix la croada nacional-espanyolista un ja n'està més que fart!\nAmb el micròfon suposadament tancat, s'expressava en català (més o manco s'ha sentit que deia: "no que llavors m'acusaran de manipular IB3...", seguit de riallades dels qui l'acompanyaven); immediatament després, quan l'han avisat que podia començar, ha fet el discurs de les torugues en espanyol.


Chris Apartments Chalkidiki Grècia - Ofertes d'hotels amb els MILLORS DESCOMPTES EN LÍNIA\nVeure tots els 1.868 allotjaments a Chalkidiki.\nMés informació sobre Chris Apartments\nDissenyat tant per oci com per negoci, Chris Apartments està situat idealment a Metamorfossi; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Metamorfossi. Per a la comoditat i comfort dels seus clients, l'hotel ofereix Wi-Fi gratuït en totes les habitacions, magatzem d'equipatge, habitació familiar, instal.lacions de barbacoa.\nL'ambient de Chris Apartments es reflexa en cada habitació. aire condicionat, balcó/terrassa, aparell de televisió, TV satèl•lit/cable, cuina americana són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, Chris Apartments no troba competidors en cap categoria.


Set ajuntaments del nord del Baix Llobregat unim esforços per dinamitzar les empreses i donar suport als emprenedors:: Ajuntament d'Abrera\nDIMARTS, 27/10/2020 | 07:35 h\nL’acte d’inauguració de l’edició d’enguany ha tingut com a escenari Sant Andreu de la Barca i ha comptat amb la participació de representants dels ajuntaments de Collbató, Martorell, Esparreguera, Sant Esteve Sesrovires, Olesa de Montserrat i Abrera. Del nostre municipi hi ha assistit l’alcalde, Jesús Naharro, la regidora de Promoció Econòmica, Mònica Torre-Marín i la tècnica de Promoció Econòmica, Tamara Mendieta.\n“Des del nostre departament hem col·laborat en el disseny d’aquesta nova edició. També col·laborarem en les diferents activitats que s’aniran realitzant. També hi participaran els emprenedors i empreses del nostre municipi”, ha explicat la regidora, Torre Marín.\nL’alcalde de Sant Andreu de la Barca, Enric Llorca, ha subratllat la necessitat de “sumar esforços i treballar coordinadament per fer més potents les empreses de la zona, que juguen un paper fonamental en l’economia del país”.\nLlorca ha recordat que l’aportació de la comarca del Baix Llobregat al Producte Interior Brut (PIB) de Catalunya és de l’11%, “una prova més de la importància de continuar apostant per la nostra empresa”.\nL’objectiu del programa “Fem xarxa, fem empresa” és formar i acompanyar empreses i emprenedors per contribuir a la seva consolidació i creixement.\nAmb aquesta finalitat s’han previst cursos de formació per potenciar l'esperit emprenedor, dinamitzar el teixit empresarial i potenciar i reforçar les capacitats dels empresaris amb sessions de coaching i altres tècniques innovadores.


El Trofeu Vila-real CF busca el segon finalista - PilotaVeu\nDijous, 10.8.2017 16:45h Escala i Corda\nPresentació del Trofeu Vila-real CF\nL'equip de Puchol II, Jesús i Carlos es va classificar per a la final del II Trofeu Vila-real CF el passat divendres, 4 d'agost, després de superar el trio format per Genovés II, Javi i Héctor amb un clar 60 per 25. El trio del campió individual coneixerà el seu rival en la gran final d'este divendres 11 d'agost. En la segona semifinal s'enfrontaran dos equips molt complets que asseguren un gran espectacle. Un d'ells estarà capitanejat per Soro III, que estarà acompanyat per Pere i Monrabal, mentre que Pere Roc II jugarà amb Fèlix i Nacho. Els pilotaris professionals entraran en joc quan acabe la primera partida de juvenils que començarà a les 17h.\nL'equip de futbol de Vila-real està dos anys consecutius patrocinant este campionat d'estiu i ja s'ha convertit en tot un referent per la implicació que ha demostrat. Els premis econòmics per al guanyador de la semifinal són de 1.250€, una quantitat molt poc usual per a un trofeu d'estiu de format curt. El guanyador de la segona semifinal lluitarà contra Puchol II, Jesús i Carlos pel títol i per un premi que ascendeix als 2.000€.\nVídeo-resum de la primera semifinal del Trofeu:


Per què l'independentisme recorda la Marxa de la Sal de Gandhi?\nPer què l’independentisme recorda la Marxa de la Sal de Gandhi?\nL'ANC del Baix Llobregat convoca un acte per reclamar l'alliberament dels presos i recordar el gest de Gandhi\nActualització: 05.05.2018 - 12:49\nDemà l’ANC del Baix Llobregat ha organitzat la marxa ‘Els catalans també fem sal’, mitjançant la qual volen exigir l’alliberament dels presos polítics. I ho volen fer recordant el gest de sobirania que va significar la Marxa de la sal liderada per Gandhi el març del 1930. Començarà a les 6.30 al Pont del Diable de Martorell i acabarà a la platja del Prat de Llobregat a quarts de tres, després d’haver recorregut uns trenta-dos quilòmetres.\nÉs un acte simbòlic i de protesta, però que recupera la idea de ‘fer sal’ que recentment ha reivindicat l’economista Xavier Sala i Martín. Per exemple, en aquesta entrevista a VilaWeb deia: ‘La independència [de l’Índia] va començar quan el govern colonial va decidir que les úniques empreses que podien vendre sal havien de ser angleses. Van pretendre imposar el monopoli de la sal a favor dels anglesos. Tothom havia de comprar sal anglesa i ningú més no en podia produir. No podies anar al mar, evaporar l’aigua i quedar-te’n la sal. Això era il·legal. Aleshores, Gandhi va anar caminant mil quilòmetres per arribar a la platja per agafar la sal. Va dir que no acceptava aquella imposició i que els indis podien fer sal. Va fer la Marxa de la Sal. Va començar a caminar ell tot sol. I s’hi van afegir dues persones, deu, un centenar. I, finalment, milers i milers. Tots caminant cap al mar per fer sal. I els anglesos el van fotre a la presó. […] La independència de l’Índia va trigar deu anys. Però va arribar. I ara nosaltres fem sal. Ara fem sal.’\nHo explica breument també en aquest vídeo:\nLa Marxa de la Sal de Gandhi, el 1930, va recórrer 386 quilòmetres. El gest va ser imitat per milers de ciutadans; les autoritats britàniques van detenir fins a seixanta mil ‘lladres de sal’ sense resistència. Finalment, impotents, van amollar els presoners i van permetre el dret de recollir la pròpia sal.


El New York Times es fixa amb el paper “The end of history illusion’ del professor Jordi Quoidbach\nEl New York Times ha publicat l’article ‘Saving for Bucket List That’s Likely to Evolve in Years Before Retirement’, una reflexió sobre el comportament humà en la planificació de la jubilació i els canvis que experimenten les persones envers les preferències i valors. L'article cita al professor de la UPF, Jordi Quoidbach, i el seu paper ‘The end of history illusion’ que va analitzar la personalitat, valors i preferències de 19.000 persones de diferents edats.\nJordi Quoidbach és Professor Associat al Departament d'Economia i Empresa de la Universitat Pompeu Fabra. Té un doctorat de la Universitat de Lieja, Bèlgica. La seva recerca ha estat publicada en revistes com Science, Behavioral and Brain Sciences, Psychological Science, i mitjans de comunicació destacats com CNN, BBC i The New York Times. Quoidbach ha escrit diversos llibres i imparteix classes de Business Negotiations i Managing Happiness a l’escola de Negocis de la Pompeu Fabra, la UPF Barcelona School of Management.


La xifra d'aturats estrangers a Espanya va créixer un 37% el 2020 - Diari de Girona\nLa xifra d'aturats estrangers a Espanya va créixer un 37% el 2020\nL'Enquesta de Població Activa estableix que els immigrants van perdre l'any passat 136.200 llocs de treball\n07·03·21 | 23:07\nLa crisi que ha provocat la pandèmia de la COVID-19 també ha passat factura als estrangers a Espanya: la seva xifra d'aturats es va disparar gairebé un 37% el 2020, amb 227.900 desocupats més que el 2019, segons dades de l'última Enquesta de Població Activa (EPA).\nAl tancament de l'any passat, l'Institut Nacional d'Estadística (INE) comptabilitzava en l'EPA un total de 844.600 desocupats estrangers. En els últims tres mesos de 2020, els aturats no nacionals es van incrementar en gairebé 40.000 persones respecte al tercer trimestre, gairebé un 5% més.\nDels 527.900 nous aturats que es van registrar en l'any de la COVID, quatre de cada deu eren estrangers. La seva taxa d'atur es va situar en acabar l'any passat en el 26,58%, gairebé 6,6 punts més que al tancament del 2019 i gairebé el doble que la dels espanyols (14,46%).\nAl fort increment de la desocupació que van experimentar els estrangers el 2020 cal sumar-hi la destrucció de llocs de treball: els immigrants van perdre 136.200 llocs de treball el 2020 (-5,5%), i la seva xifra d'ocupats es va situar en una mica més de 2,3 milions de treballadors.\nAquesta destrucció de llocs de treball entre els estrangers va ser 3,5 vegades inferior a la que van patir els espanyols, que van veure reduir el seu nombre d'ocupats en 486.400 persones el 2020.\nPer la seva banda, l'estadística d'atur registrat que elabora el Ministeri de Treball en funció de les persones inscrites a les oficines d'ocupació comptabilitzava en acabar el mes passat 590.457 desocupats estrangers, un 44% més que el febrer de 2020, just abans que arribés la pandèmia del coronavirus.\nGairebé dos de cada tres aturats estrangers inclosos en les llistes de l'antic Inem treballaven en el sector serveis, el sector que més ha incrementat la seva xifra d'immigrants a l'atur des de febrer de 2020, tant en termes relatius (+47,8%) com absoluts (121.105 aturats estrangers).\nBeneficiaris de prestacions\nTreball xifra en gairebé 297.000 persones el nombre de beneficiaris estrangers de prestacions per desocupació que hi havia al gener, un 31,7% més que el mateix mes de l'any anterior. La despesa en el pagament d'aquestes prestacions va arribar als 239.300 milions d'euros al gener, un 28,9% més que en el mateix mes de 2020.


道德经 Daodejing 6\nLa gran mare no mor mai, és la vagina misteriosa. En la seva porta arrelen cel i terra. Contínua i sens pausa es mostra sa existència. Inexhaurible.\n道德经 Daodejing 5\nAquest cinquè capítol del Daodejing pot sorprendre per la seva cruesa. Desvincula la saviesa de la bondat i l'amabilitat, i busca la saviesa en el reconeixement i acceptació de les dinàmiques naturals de la vida i del món, on tot és caduc i passatger en la inclemència dels elements i del temps. Compara Cel i Terra a una manxa: immutable quan es buida, i en transformació i canvi constant quan és en moviment. L'estabilitat està en la buidor del cor, en el reconeixement de la buidor de les formes. La comprensió es troba en la quietud de la ment.\nEn el quart capítol del Daodejing es descriu el Dao de manera molt vague. Se'ns vol aclarir o confondre? Com podem descriure allò que no té forma, absència, principi ni fi?\nEl tercer capítol del Daodejing sembla respondre a la pregunta de com aplicar el pensament de Laozi a les funcions pragmàtiques del govern. El pensament taoista parteix de que existeix un ordre natural en les coses que es manifesta sempre i quan no hi vulguem intervenir. Aquests versos proposen doncs un enfocament de com NO fomentar el desordre per tal de que l'ordre prevalgui sense haver d'imposar-lo. Segons aquest enfocament, el desordre sorgeix de les accions inspirades per l'avidesa i l'astúcia de la gent, i per tant evitant l'avidesa i l'astúcia de la gent evitarem el desordre.\nLa noció jing-qi-shen és un dels principis fonamentals de la filosofia que emmarca la pràctica del qigong.Segons aquesta teoria, en l’ésser humà trobem tres aspectes indissociables, coneguts en la medicina tradicional xinesa com els “tres tresors” (san bao 三宝).